De Güdiszieschtig stod äu das johr im Zeiche fo deNeumetglederspeli. Sie werdid Verkleidet as Pinki Affe ond de Roger wo Neuwedermetgled esch as Affewärter. Mer gönd de so a Umzog of Hofdere ond stöuid  d Ehr fo Höudisriede weder her. Am Nomi mümer de scho gli weder of Schwarzebach die letschte Arbeite för dUstätschete go z vorbereite. Die god de am haubi 8ti los metemene Uftrett fo öis. Bi de Neumetglederspeli erfahremer fo de Isi wo sösch eher metemene grosse Mul ufgfaue esch dass sis för Banane ufzblose gar kes grosses Mul hed. Ofgrond dene schwerigkeite mues sie de äu no of d Schaukle wosi äu metem Banane ässe grossi müe hed. De Moff hed de no zgspöre öbercho das er de TT gschieder ned im Legistötze  stemme usegforderet hät. D Menzoguugger spelid de no uf ond dOelibrönner brengid d Halle wo guet bsetzt esch äu nomou zom metschaukle. Zom ofizielle Abschloss fo dere Ustätschet gänd mer no einisch öises musikalische zom Beschte ond lönds i Obe ie logo. Mer merkt jedoch dStrapaze fo de Fasnacht ond d Energiereserve verlönd eine noch em andere. Danke aune för de Isatz a dere Ustätschet bsonders im OK.